Найбольшую ўраджайнасць зерневых атрымалі ў сельгасфіліялах “Новыя Зелянькі” ААТ “Мінскі малочны завод №1” – 44,9 цэнтнера з гектара, “Аграбуд” ААТ “Мінскжалезабетон” – 43,2, эксперыментальнай базе “Натальеўск” – 41,2 цэнтнера з гектара. Не першы год высокімі намалотамі вызначаюцца камбайнавыя экіпажы Андрэя і Арцёма Пятрушаў, Юрыя і Андрэя Жарабцовых з СВФ “Аграбуд” ААТ “Мінскжалезабетон”, Дзмітрыя і Сяргея Шчатко з ААТ “Запольскае”. Сёлета 29 вадзіцеляў перавезлі ад камбайнаў больш чым па тысячы тон збожжа. Сярод іх першымі ў раённым спаборніцтве сталі Валерый Кучкін з ААТ “Валевачы” і Мікалай Федаровіч з КСУП “Ганута-Агра”.